7UP โฉมใหม่ในคราบเก่า
กลวิธีใช้โฉมใหม่ล้างคราบเก่าให้สะอาด จะเป็นกลยุทธ์ให้บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ทำได้หรือไม่ ? จะช่วยล้างอดีตได้อย่างปรารถนาหรือไม่!!! ต้องจับตากันไปยาว ๆ ๆ ๆ ทุกอย่างมีคำตอบเสมอ… กับการหันมาเน้นเรื่องพลังงานทดแทน และสาธารณูปโภคมากขึ้น
2 ธ.ค. 2561

สำนักข่าวรัชดา
กลวิธีใช้โฉมใหม่ล้างคราบเก่าให้สะอาด จะเป็นกลยุทธ์ให้บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ทำได้หรือไม่ ? จะช่วยล้างอดีตได้อย่างปรารถนาหรือไม่!!! ต้องจับตากันไปยาว ๆ ๆ ๆ ทุกอย่างมีคำตอบเสมอ… กับการหันมาเน้นเรื่องพลังงานทดแทน และสาธารณูปโภคมากขึ้น 
อย่างที่ทางนายชนินทร์ เกียรติทวีพงษ์ ประธานกรรมการบริหาร, ประธานเจ้าหน้าที่บริหาร (รักษาการ), กรรมการ ระบุว่าผลประกอบการในปี 2561 จะพลิกกลับมาเป็นกำไร…หลังจากขาดทุนต่อเนื่องมาจากปี 2557 จนถึงปัจจุบัน
จาก 4 ปีที่ผ่านมาผลประกอบการของบริษัทขาดทุนสุทธิมาอย่างต่อเนื่อง ซึ่งในปี 2557 ขาดทุนสุทธิ 214.40 ล้านบาท ต่อมาในปี 2558 ขาดทุนสุทธิ 350.73 ล้านบาท ขณะที่ในปี 2559 ขาดทุนสุทธิ 164.19 ล้านบาท ส่วนในปี 2560 ขาดทุนสุทธิ 211.19 ล้านบาท และล่าสุดในเก้าเดือนแรกปี 2561 ขาดทุนสุทธิ 36.80 ล้านบาท
สิ่งที่จะทำให้ผลประกอบการพลิกกลับมามีกำไร ผู้บริหารระบุว่า มีปัจจัยหนุนจากธุรกิจสื่อ, ธุรกิจให้บริการสถานีก๊าซ LPG, รับรู้รายได้จากธุรกิจติดตั้งระบบกล้องวงจรที่เตรียมซื้อกิจการในเดือนธันวาคมนี้ และรายได้จากธุรกิจบำบัดน้ำ
คำถามคือ โฉมใหม่นาม 7UP จะทำให้ผลประกอบการกลับมาเทิร์นอะราวด์ในอนาคตข้างหน้าได้จริงหรือ!? และจะทำให้นักลงทุนลืมอดีตที่ผ่านมาได้จริงหรือไม่!!! เวลาเป็นเครื่องพิสูจน์
สำหรับนามใหม่ที่ชื่อว่า 7UP เปลี่ยนเมื่อวันที่ 4 พฤษภาคม 2561 ที่ผ่านมา จากแรกเริ่มเดิมทีใช้ชื่อว่า บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน) หรือ MLINK ทำธุรกิจขายโทรศัพท์
กระทั่งเมื่อปี 2558 ก็มีการเปลี่ยนชื่อบริษัทใหม่เป็น บริษัท เฟอร์รั่ม จำกัด (มหาชน) หรือ FER และเปลี่ยนผันไปทำธุรกิจใหม่ เป็นธุรกิจโรงไฟฟ้าพลังงานทางเลือก, ธุรกิจติดตั้งกล้องตรวจจับน้ำมันรั่วอัจฉริยะ, ธุรกิจนาโนไฟแนนซ์, ธุรกิจขนส่ง และธุรกิจเกมบนมือถือ
และนี่ก็เป็นการตอกย้ำที่ทำให้นักลงทุนไม่ลืมอดีตที่ผ่านมานั่นเอง!!!!
ทว่าหากย้อนไปในอดีต….ก็เชื่อว่าต้องมีนักลงทุนที่ไม่ลืมคราบเก่า ๆ ของ 7UP อย่างแน่นอน โดยเฉพาะผู้ถือหุ้นรายย่อย 7,728 รายที่ติดหุ้นต้องกล้ำกลืน ฝืนทน มาเป็นเวลานาน… จากราคาหุ้นที่ดิ่งลงเหวนั่นเอง ตามผลประกอบการที่ขาดทุนมาอย่างเรื้อรัง
เนื่องจากบางคนมีการติดหุ้นที่ราคาเหนือกว่า 3 และ 5 บาท…แบบที่ว่า กลืนไม่เข้า คายไม่ออก มาเป็นเวลานานหลายปี แม้ว่าช่วงสัปดาห์ที่ผ่านมาจะได้เห็นราคาหุ้น 7UP ปรับตัวขึ้นต่อเนื่อง ล่าสุดขึ้นมาปิดที่ระดับ 0.51 บาท จากราคาหุ้นลงต่ำอยู่แถว 0.43 บาท….
การฟื้นตัวรอบนี้ก็ไม่อาจรู้ได้ว่าจะเป็นของจริงรึเปล่า ??? เพราะนักลงทุนเล่นเทคนิคต่างรู้ดีว่า…. ทุกครั้งที่ราคาหุ้นปรับตัวขึ้นมาอย่างร้อนแรง มักจะเป็นเพียงระยะเวลาสั้น ๆ…. เท่านั้น!!!!
ดังนั้นโฉมใหม่ในคราบเก่าที่นักลงทุนจดจำ…….ในชื่อใหม่ว่า 7UP จะสามารถลบล้างอดีตออกได้หรือไม่ มันก็ขึ้นอยู่กับผู้บริหารว่าจะบริหารจัดการให้ผลประกอบการของบริษัทฟื้นตัวเร็วแค่ไหน……
เพราะถึงอย่างไรราคาหุ้นก็มักฟื้นตัวควบคู่ไปกับผลประกอบการนั่นแหละ
อิ อิ อิ….
 